У традыцыі Каталіцкага Касцёла ёсць звычай складаць Найсвяцейшую Ахвяру за памерлага ў дзень пахавання (на 3 дзень пасля смерці), на 7-ы і 30-ы дзень пасля смерці, а таксама адзначаць гадавіну смерці. Кожны чалавек па за гэтымі днямі можа маліцца і ахвяроўваць святую Імшу колькі пажадае (чым больш малітвы, тым больш дапамогі духовай памерлым). Святы Грыгорый Вялікі, Папа — славуты касцёльны рэфарматар, увёў т.з. Грыгарыянскую Святую Імшу за памерлых, якая адпраўляецца напрацягу 30 дзён пасля смерці.